Hījumā
Hījumā (igauņu: Hiiumaa), agrāk — Dago (zviedru: Dagö), ir otra lielākā Igaunijai piederošā sala. Sala atrodas Baltijas jūrā, uz ziemeļiem no Sāmsalas un pieder Monzunda arhipelāgam. Hījumā vienīgā pilsēta ir Kerdla. Hījumā ir Hījumā apriņķa galvenā sala. Platība — 989 km². Zviedru un vācu valodās salu dēvē Dagö (dienas sala), savukārt somu valodā Hiidenmaa (velna zeme), senāk — Päivänsalo (dienas sala).